Diari Oficial de la Generalitat Valenciana


Sumari del DOGV 6017, del 20-05-2009 (2009/5504)

RESOLUCIÓ de 4 de maig de 2009, de la Direcció General de Producció Agrària, per la qual s'establixen els límits subvencionables de l'Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda a les explotacions de la Comunitat Valenciana per a l'any 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5504


Data del document
:   04-05-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * llet crua
    * caprí
    * qualitat del producte
    * oví
    * suport econòmic
    * boví

RESOLUCIÓ de 4 de maig de 2009, de la Direcció General de Producció Agrària, per la qual s'establixen els límits subvencionables de l'Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda a les explotacions de la Comunitat Valenciana per a l'any 2009.  
 [2009/5504]  
L'experiència adquirida en la gestió d'esta línia d'ajudes de millora de qualitat de la llet durant estos anys aconsella incorporar un sistema que permeta millorar la transparència i l'equitativitat en el sistema de repartiment dels fons entre els diferents sol·licitants, per mitjà de l'homogeneïtzació dels diversos programes presentats. Per a això, en l'Orde de 28 de desembre de 2005 es van establir línies prioritàries en què es podien fixar límits màxims subvencionables per actuació. Així mateix, amb l'objectiu d'augmentar l'eficàcia d'estes ajudes, es considera necessari intensificar els mecanismes de control per mitjà d'un sistema d'inspeccions de camp encaminades fonamentalment a comprovar l'efectivitat de les accions d'assessorament als ramaders i la veracitat de les dades proporcionades pels sol·licitants de les ajudes.  
Així mateix, per mitjà de la Resolució de 2 de març de 2009, de la Conselleria d'Agricultura, Pesca i Alimentació, per la qual es convoquen per a l'exercici 2009 determinades subvencions gestionades per la Direcció General de Producció Agrària, es publica l'import global màxim de 90.000 euros per al finançament de programes de millora de qualitat de llet crua de vaca, ovella i cabra produïda a les explotacions de la Comunitat Valenciana.  
Així doncs, vistes les línies descrites en l'Orde i revisats els mòduls aplicables a cada una amb criteris estrictament tècnics a fi d'un repartiment més equitatiu de les ajudes per a aconseguir de manera global els objectius recollits en els programes de millora de qualitat de la llet.  
Per tot això, a proposta del cap del Servici d'Innovació i Tecnologia Ramadera, resolc:  
Primer  
D'acord amb l'article 8 de l'Orde de 28 de desembre de 2005, de bases reguladores per al finançament dels programes de qualitat (DOGV 12.01.2006), les despeses subvencionables màximes per explotació seran les que es descriuen a continuació:   
a) Visita d'assessorament tècnic: 700 €/explotació   
b) Analítiques de llet: 600 €/explotació  
c) Revisió estàtica de les instal·lacions de munyiment: 300 €/explotació  
d) Revisió d'equips de refrigeració: 300 €/explotació  
e) Analítiques d'aigua per al control microbiològic: 100 €/explotació  
València, 4 de maig de 2009.- La directora general de Producció Agrària: Laura Peñarroya Fabregat.